***U.S. Marshals*** er en amerikansk actionthriller fra 1998 regissert av Stuart Baird. Hovedrollenne spilles av Tommy Lee Jones og Wesley Snipes, mens sentrale biroller spilles av Robert Downey jr. Joe Pantoliano, Daniel Roebuck, Tom Wood og LaTanya Richardson. Filmen er en spin-off fra *Jaget* fra 1993. I denne er det politietterforsker Gerard som er hovedkarakteren.

Filmen fikk blandet mottakelse av kritikerne og ble en moderat publikumssuksess.

Handling
--------

Mark Roberts havner i en bilulykke i Chicago og da politiet undersøker bilen oppdager de fingeravtrykk som kan kobles til drapet på to diplomatiske sikkerhetstjenestemenn i New York. Dermed blir han siktet for dobbeltdrapet og satt på et fangetransportfly til New York – der US Marshal Sam Gerard også tilfeldigvis befinner seg. Etter at flyet har lettet, forsøker en av de andre fangene å drepe Mark Roberts. Kulen bommer på målet, men forårsaker at flyet styrter i elven Ohio. Mark benytter anledningen til å flykte, for dette er hans eneste sjanse til å bevise sin uskyld – ved å finne mannen som står bak forræderiet. Da det blir kjent at Mark har flyktet samler Gerard styrkene og iverksetter en storstilt menneskejakt. Den bringer ham tilbake til Chicago og New York, der han avslører at Roberts i virkeligheten heter Sheridan og har utført hemmelige oppdrag for staten. Gerhard oppdager også Sheridan blir jaget av krefter som foretrekker at han ikke blir fanget levende.

Om filmen
---------

### Publikum

*U.S. Marshals* ble en moderat publikumssuksess. Den innbrakte $102,4 millioner på verdensbasis, hvorav $57,2 millioner i USA. (Til sammenligning innbrakte *Jaget* over tre ganger så mye.) Den havnet på 35. plass over de mest innbringende filmene i USA i 1998.

Produksjonskostnadene er estimert til $60 millioner.

### Anmelderne

Filmen fikk blandet mottakelse av kritikerne, noe som gjenspeiles i at den har fått 26 % på Rotten Tomatoes og 47% på Metacritic. Den amerikanske filmanmelderen Roger Ebert gav den 2,5 av 4 stjerner, mens Leonard Maltin har gitt den 3 av 4 stjerner.

Også de norske anmelderne gav den blandet mottakelse. *Dagbladets* anmelder gav den terningkast tre og skrev: «US Marshals leverer noen underholdende stunts. Ingenting kan heller helt ødelegge Tommy Lee Jones. Men resten er traurig rutine og oppfølgersyke». *VGs* anmelder gav den terningkast fire og skrev: «...her har man i det minste en gjeng skuespillere av godt kaliber, som tross alt skjønner hvordan en real actionhelt skal opptre. Mye krasj og bang, en flystyrt i sjøen av titanisk karakter og svik på høyt plan er vesentlige ingredienser i dette actiondramaet, som er av de absolutt bedre i genren». *Aftenpostens* gav den terningkast to og *Dagsavisen* tre. Nettstedet *CINERAMA* gav den terningkast tre i 2012.

Rollebesetning
--------------

* Tommy Lee Jones : Marshal Samuel Gerard
* Wesley Snipes : Mark Roberts (Sheridan)
* Robert Downey jr. : John Royce
* Joe Pantoliano : Marshal Cosmo Renfro
* Daniel Roebuck : Marshal Robert Biggs
* Latanya Richardson : Marshal Savannah Cooper
* Tom Wood : Marshal Noah Newman
* Kate Nelligan : Marshal Catherine Walsh
* Irène Jacob : Marie Bineaux
* Michael Paul Chan : Xian Chen, FNs kulturattache for Kina
* Marc Vann : Deputy Jackson
* Rick Snyder : Spesial Agent Frank Barrows, DSS

Referanser
----------

1. ↑  Boxofficemojo
2. ↑  Boxofficemojo - The Fugitive
3. ↑  «Top 1998 Movies at the Domestic Box Office». *The Numbers*. Besøkt 22. januar 2020.
4. ↑  «U.S. Marshals (1998) - Financial Information». *The Numbers*. Besøkt 22. januar 2020.
5. ↑  «U.S. Marshals». *Rotten Tomatoes* **(engelsk)**. Besøkt 22. januar 2020.
6. ↑  «U.S. Marshals». *Metacritic*. Besøkt 22. januar 2020.
7. ↑  Ebert, Roger. «U.S. Marshals movie review & film summary (1998) | Roger Ebert». *www.rogerebert.com* **(engelsk)**. Besøkt 22. januar 2020.
8. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
9. ↑  «Jager videre». *Dagbladet.no* **(norsk)**. 4. september 1998. Besøkt 24. mai 2017.
10. ↑  MAALAND, BORGHILD (1998). «Velsmurt action». *VG* **(norsk)**. Besøkt 19. mai 2017.
11. ↑  «U.S. Marshals». *www.filmfront.no*. Besøkt 19. mai 2017.
12. ↑  «Filmguiden CINERAMA.no - Blu-ray Disc: U.S. Marshals (1998) - anmeldelse». *cinerama.no*. 29. juli 2012. Arkivert fra originalen 10. august 2022. Besøkt 22. januar 2020.

Eksterne lenker
---------------

* (en) *U.S. Marshals* på Internet Movie Database Rediger på Wikidata

* (no) *U.S. Marshals* hos Filmfront Rediger på Wikidata

* (sv) *U.S. Marshals* i Svensk Filmdatabas Rediger på Wikidata

* (da) *U.S. Marshals* i Danmark Nationale Filminstitut Rediger på Wikidata

* (en) *U.S. Marshals* på AllMovie Rediger på Wikidata

* (fr) *U.S. Marshals* på Allociné Rediger på Wikidata

* (nl) *U.S. Marshals* på MovieMeter Rediger på Wikidata

* (en) *U.S. Marshals* på Turner Classic Movies Rediger på Wikidata

* (en) *U.S. Marshals* på American Film Institute Rediger på Wikidata

* (en) *U.S. Marshals* på Rotten Tomatoes Rediger på Wikidata

Portal: Film